Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: Az Országos Választási Bizottság a választási eljárásról szóló 1997. évi C. törvény 34. §-a (2) bekezdésének j) pontja
Paragraph Index: 977

b) A Magyar Köztársaság Kormánya lemond azon szabadságukat (eltávozásukat) töltő magyar MFO tagok mentességéről, akiket — az izraeli tartózkodásuk során elkövetett — fegyveres bűncselekmények elkövetése miatt (Büntető Törvénykönyv 144. Cikk, 5737-1973) Izrael Állam Kormánya bíróság elé kíván állítani. A Magyar Köztársaság Kormánya lemond továbbá azon szabadságukat (eltávozásukat) töltő magyar MFO tagok mentességéről, akiket — az izraeli tartózkodásuk során elkövetett — kábítószerrel kapcsolatos bűntettek elkövetése miatt [az 5733/1997. számú módosított Veszélyes Drogok Szabályzata (új kiadása csatolva) 7. és 13—20. Cikkei] Izrael Állam Kormánya bíróság elé kíván állítani. A kábítószerrel kapcsolatos bűntettek magukban foglalják többek között a beszerzést, a bűnszövetség formájában való elkövetést és az ilyen bűntettek kísérletét. A jelen bekezdésben leírt bűncselekmények esetén halálbüntetést nem lehet kiszabni. Az izraeli hatóságok értesítik az MFO Főigazgatóját és a Magyar Köztársaság Kormánya kinevezett képviselőjét a főügyész arra vonatkozó szándékáról, hogy ő ezen MFO tagot bíróság elé kívánja állítani. Az értesítésnek legalább 24 órával azelőtt kell megtörténni, hogy a vádat a gyanúsítottal közölték. A Magyar Köztársaság Kormánya által kifejezésre juttatni szándékozott bármely véleményt a főügyész tudomására kell hozni abból a célból, hogy azt a főügyész figyelembe vehesse.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes